Kankaan perhe

Musiikkipitoisessa henkilökuvassa seurataan perheen elämää, musiikkiharrastusta ja esiintymisiä. Ohjelmaa varten perheen lapset lauloivat isänsä sävellyksiä sekä muun muassa Toivo Kuulan Iltatunnelman ja Marc-Antoine Charpentierin Kun rakkaus voittaa (Te Deum D-duuri H.146, 1. osa).

Musikaaliset lapset


Isovanhemmat
Samassa talossa, Multian Mäenperässä televisio-ohjelman kuvausten aikaan asui kaikkiaan 11 henkeä. Ruokakuntaan kuuluivat myös Mirja-Liisan vanhemmat Liisa ja Eino Ahola. Lapset muuttivatkin kesäisin piha-aittaan nukkumaan.

Ohjelman tekijät
Kankaan perhe -ohjelman käsikirjoittivat Arja ja Erkki Pohjanheimo. Värifilmille kuvatun ohjelman ohjaaja on Erkki Pohjanheimo, kuvaaja Raimo Heikkonen ja äänittäjä Kari Hakala Keskisuomalainen 15.10.1975, Aino Suhola: ”Multian musikaalien perhe”

Lähetykset
Kankaan perheen ensiesitys Yle TV1:ssä oli 18.10.1975, ja se uusittiin 20.5.1978. Ohjelman kesto on 40’56”.

Kankaan perhe – The Kangas Family meni myös Ylen kansainväliseen myyntiin, se oli esillä Montreux’n Kultaisen Ruusun festivaalilla 1976, ja elokuva esitettiin Gosteleradiossa, Neuvostoliiton televisiossa, Suomen itsenäisyyspäivänä 1976.  Suur-Keuruu 1.11.1976: ”Kankaan perhe Neuvostoliiton televisiossa”

Lähteet

Luokka: Suomalaiset televisio-ohjelmat 
Luokka:Yle TV1:n televisio-ohjelmat